**Obrazac 1**

**Poziva za podnošenje ponuda u postupku nabavke velike vrednosti**

za nabavku dobara

Postupak nabavke broj 1/2020

Predmet nabavke: Nabavka opreme za kontrolisanje protivpožarnih aparata i ispitivanje hidrantskih mreža

|  |  |
| --- | --- |
| Naziv naručioca: | Nikola Anđelković PR Tehničko savetovanje Vatro-Protekt 016 Leskovac |
| Sedište i adresa: | Dimitrija Tucovića 64, 16 000 Leskovac |
| Matični broj: | 64837290 |
| PIB: | 110371038 |
| Kontakt osoba: | Nikola Anđelković |
| Kontakt telefon i e-mail: | 0607399174 vatroprotekt016@gmail.com  |

Poštovani,

Ovom prilikom Vas pozivamo da nam dostavite ponudu za nabavku opreme za kontrolisanje protivpožarnih aparata i ispitivanje hidrantskih mrežau skladu sa uslovima koji su dati u nastavku ovog poziva.

Rok za podnošenje ponuda je **23.07.2020. godine do 12 časova.**

Ponuda se smatra blagovremenom ako je naručiocu predata do 23.07.2020. godine, najkasnije do 12 sati.

Datum otvaranja ponude je **23.07.2020. godine u 12:30 časova.**

Biće razmatrane samo blagovremene, odgovarajuće i prihvatljive ponude. Neblagovremenom će se smatrati ponuda ponuđača koja nije predata naručiocu do isteka roka za podnošenje ponuda.

S poštovanjem,

 **Naručilac**

Nikola Anđelković PR Tehničko savetovanje Vatro-Protekt 016 Leskovac

\_\_\_\_\_\_\_\_\_\_\_\_\_\_\_\_\_\_\_\_\_

 **Mesto i datum**

Leskovac, 13.07.2020.

# **Uputstvo ponuđačima kako da sačine ponudu**

* Ponuda se sastavlja tako što ponuđač upisuje tražene podatke u **Obrazac 2 - Ponuda za nabavke male i velike vrednosti**. Ponuda se popunjava čitko, štampanim slovima (elektronski ili ručno).
* Za **nabavke male** vrednosti ponuda se podnosi putem pošte ili e-mail-a. U slučaju podnošenja ponude poštom u zapečaćenoj koverti ili kutiji, zatvorenoj na način da se prilikom otvaranja može sa sigurnošću utvrditi da se prvi put otvara. Ponuda mora biti sačinjena na preuzetom obrascu, jasna, nedvosmislena. U slučaju podnošenja ponude e-mail-om naručilac ne sme otvarati sadržaj e-mail-a ili sprovoditi bilo koje druge radnje do trenutka otvaranja ponude, tj. evaluacije ponude. Ponuda treba biti jasno naznačena.
* Za **nabavke velike** vrednosti ponuda se podnosi isključivo putem pošte u zapečaćenoj koverti ili kutiji, zatvorenoj na način da se prilikom otvaranja može sa sigurnošću utvrditi da se prvi put otvara. Ponuda mora biti sačinjena na preuzetom obrascu, jasna, nedvosmislena.
* Ponuđač može da izmeni, dopuni ili povuče svoju ponudu pre isteka roka za podnošenje ponuda, a izmena, dopuna ili povlačenje ponuda su punovažni ako naručilac primi izmenjenu/dopunjenu ponudu ili obaveštenje o povlačenju ponude pre isteka roka za dostavljanje ponuda. Na ponudi koja je izmenjena/dopunjena mora biti jasno naznačeno "Izmenjena/dopunjena ponuda - ne otvarati".
* Nijedna ponuda se ne može izmeniti nakon isteka roka za podnošenje ponuda.
* Ponuda koja nije sačinjena i predata u skladu sa zahtevima iz Poziva za podnošenje ponuda biće odbijena.
* Ponuđačima nije dozvoljeno podnošenje ponude sa varijantama. Ponuda sa varijantama će biti odbijena.
* Ponuđač može da podnese samo jednu ponudu. Ponuđač koji je samostalno podneo ponudu ne može istovremeno da učestvuje u ponudi ili radu drugog ponuđača u istom projektu.
* Troškove pripreme i podnošenja ponude snosi isključivo ponuđač i ne može tražiti od naručioca naknadu troškova.
* Naknadu za korišćenje patenata, kao i odgovornost za povredu zaštićenih prava intelektualne svojine trećih lica snosi ponuđač.
* Nakon otvaranja ponuda nije dozvoljeno dostavljanje i prijem nedostajućih dokaza niti bilo kakva izmena ponuđenih uslova.

# **Prava Naručioca**

* Naručilac može da zahteva od ponuđača dodatna objašnjenja koja će mu pomoći pri pregledu, vrednovanju i upoređivanju ponuda, a može da vrši i kontrolu kod ponuđača, odnosno njegovog podizvođača.
* Naručilac ne može da zahteva, dozvoli ili ponudi promenu elemenata ponude koji su od značaja za primenu kriterijuma za dodelu ugovora, odnosno promenu kojom bi se ponuda koja je neodgovarajuća ili neprihvatljiva učinila odgovarajućom, odnosno prihvatljivom, osim ako drugačije ne proizilazi iz prirode postupka nabavke.
* Naručilac može odustati od nabavke u slučaju: nepredvidivih okolnosti ili više sile koji onemogućavaju ili otežavaju normalnu realizaciju ugovora, promenjenih okolnosti zbog kojih kod naručioca prestane potreba za nabavkom, utvrđenih neregularnosti u proceduri, a u bilo kojoj fazi postupka, bez obaveze naknade štete ponuđačima. U slučaju odustajanja od nabavke, naručilac će ponuđače pismeno obavestiti.
* Odluku o dodeli ugovora naručilac će doneti najkasnije u roku od 10 radnih dana od dana otvaranja ponuda. Ukoliko ponuđač u roku od dva (2) dana nakon poziva naručioca odbije da pristupi zaključenju ugovora, naručilac može zaključiti ugovor sa prvim sledećim najpovoljnijem ponuđačem.

# **Uslovi u postupku nabavke**

* 1. **Cena**
* Cena treba da bude izražena u dinarima, bez i sa PDV-om, sa uračunatim svim troškovima koje ponuđač ima u realizaciji predmetne nabavke i eventualnim popustima. Cena je fiksna i ne može se menjati.
* Ako je u ponudi iskazana neuobičajeno niska cena, naručilac će zatražiti detaljno objašnjenje o okolnostima pod kojima je ponuđač u mogućnosti da ponudi navedenu cenu. Nakon prijema detaljnog objašnjenja, naručilac će odlučiti da li je navedena cena neuobičajeno niska i ponudu odbiti iz tog razloga.
* Naručilac može, uz saglasnost ponuđača, da izvrši ispravke računskih grešaka uočenih prilikom razmatranja ponude po okončanom postupku otvaranja ponuda. U slučaju razlike između jedinične i ukupne cene, merodavna je jedinična cena. Ako se ponuđač ne saglasi sa ispravkom računskih grešaka, naručilac će njegovu ponudu odbiti kao neprihvatljivu.
	1. **Rok i način plaćanja**

Plaćanje u iznosu od 20% ugovorene vrednosti nabavke u roku ne kraćem od pet (5) radnih dana od dana potpisivanja ugovora. Ostatak ugovorene vrednosti nabavke nakon izvršene isporuke, u roku ne kraćem od dvadeset (20) radnih dana, na osnovu Zapisnika o primopredaji dobara ili Zapisnika o izvršenoj usluzi. Plaćanje se vrši uplatom na račun ponuđača.

* 1. **Rok važenja ponude**

Ponuda mora da važi najmanje 30 dana od dana otvaranja ponuda. U slučaju da ponuđač navede kraći rok važenja ponude, ponuda se odbija.

**Rok i mesto isporuke dobara**

Rok isporuke dobara je 30 dana od dana zaključenja ugovora.

Mesto isporuke dobara je Leskovac, Dimitrija Tucovića 64.

Kriterijumi za ocenjivanje ponude

Odluka o dodeli ugovora o nabavci doneće se primenom kriterijuma najniža ponuđena cena.